जिले में नर्मदा नदी का पानी लाने प्रयास शुरू
जिले में नर्मदा नदी का पानी लाने के प्रयास शुरू हो गए हैं, यदि सब कुछ ठीक रहा तो जिलेवासियों को मां नर्मदा का जल उपलब्ध हो जाएगा। पथरिया विधायक लखन पटेल ने नदी से नदी को जोड़ने की योजनांतर्गत पहल करते हुए नर्मदा नदी को दमोह जिले मे लाने के लिए भागीरथी प्रयास शुरू कर दिए हैं। विधायक श्री पटेल ने बताया कि इस योजना के अंतर्गत नर्मदा नदी को नरसिंहपुर जिले के वरमान घाट के पास सागर जिले के देवरी तहसील से निकली हुई कोपरा या सुनार नदी से जोड़ने के लिए जल संसाधन मंत्री जयंत मलैया को पत्र लिखा था। जिसके बाद श्री मलैया ने नर्मदा नदी को कोपरा या सुनार से जोड़े जाने के लिए विभाग के अधिकारियों को सर्वे कार्य कराने निर्देशित किया गया है। यदि ये प्रयास सफल रहे तो शीघ्र ही दमोह जिले के लोगों को नर्मदा नदी का पानी मिलने लगेगा व ग्रीष्म काल मे सूख जाने वाली सुनार व कोपरा नदी में 12 महीन पानी उपलव्ध रहेगा। वर्तमान में दमोह, पथरिया, वटियागढ़ में पानी संग्रहण के लिए स्टॉपडेमों का निर्माण किया गया है। लेकिन इनमें पानी की मात्रा सीमित होने के कारण किसानों को खेत में सिचाई के लिए पर्याप्त पानी उपलव्ध नही होता है।
बड़ी उपलब्धि होगी
गौरतलब है कि दमोह जिला बीते दो दशक से जलसंकट से जूझ रहा है। बीते तीन साल से सामान्य से कम बारिश हाेने के कारण सिंचाई के तालाब भी पर्याप्त रूप से नहीं भर पा रहे हैं। लगातार भूजलस्तर गिरने के कारण ठंड में ही ग्रामीण अंचलों में जलसंकट शुरू हो गया है।
यदि नर्मदा नदी का जल दमोह पहुंचता है तो यह जिले के लिए बहुत बड़ी उपलब्धि होगी। पथरिया विधायक लखन पटेल द्वारा किए गए भागीरथी पहल की क्षेत्रवासियों द्वारा सराहना की जा रही हैं।
hin_Deva hin_Deva hin_Deva hin_Deva hin_Deva